Roberts Ķīlis

Roberts Ķīlis (dzimis  Rīgā, miris ) bija latviešu sociālantropologs, pasniedzējs un politiķis. Viņš bija Rīgas Ekonomikas augstskolas asociētais profesors, bijis Valsts prezidenta Valda Zatlera Stratēģiskās analīzes komisijas priekšsēdētājs, kā arī bezpartijisks Zatlera Reformu partijas virzīts Latvijas izglītības un zinātnes ministrs.

Biogrāfija 
Vidusskolas izglītību ieguvis Valkā. 1991. gadā R. Ķīlis ar izcilību beidzis Latvijas Universitātes Vēstures un filozofijas fakultāti, 1999. gadā ieguvis filozofijas doktora grādu Kembridžas Universitātes Sociālās antropoloģijas nodaļā. Kopš 1994. gada — asociētais profesors Rīgas Ekonomikas augstskolā, strādājis arī
Rīgas Franču licejā. Viens no Latvijas Antropologu biedrības dibinātājbiedriem.

2008. gada 15. oktobrī R. Ķīlis tika iecelts par Valsts prezidenta Valda Zatlera Stratēģiskās analīzes komisijas priekšsēdētāju.

Miris 2022. gada 19. martā.

Politiskā darbība 
Tiek uzskatīts, ka R. Ķīlis bija viens no galvenajiem V. Zatlera padomdevējiem, kad viņš izlēma atlaist 10. Saeimu. Pēc 11. Saeimas vēlēšanām, kad Zatlera Reformu partija piedalījās Valda Dombrovska valdības veidošanā, R. Ķīlis tika izvirzīts par šīs partijas izglītības un zinātnes ministra kandidātu. 2011. gada 25. oktobrī viņš tika apstiprināts šai amatā.

Esot izglītības un zinātnes ministrs, R. Ķīlis ierosināja vērienīgas izglītības sistēmas reformas, kas sastapās ar lielu pretestību. Ierosinājumu vidū bija mainīt augstskolu novērtēšanas sistēmu, nepiešķirt finansējumu nekvalitatīvām studiju programmām un ierobežot to pastāvēšanu, kā arī saīsināt skolēnu vasaras brīvlaika ilgumu gandrīz uz pusi.

No amata atkāpās  pēc ilgstošām veselības problēmām.

Privātā dzīve 
P. Ķīlim ir bijušas pastāvīgas attiecības ar politiķi, tobrīd labklājības ministri, Ilzi Viņķeli.

Atsauces

Ārējās saites 

 CV Ministru kabineta mājaslapā
 

1968. gadā dzimušie
2022. gadā mirušie
Rīgā dzimušie
Latviešu sociālantropologi
Latvijas politiķi
Latvijas Universitātes absolventi
Latvijas izglītības un zinātnes ministri